Here is a page extracted from Wikipedia that may contain CSS, HTML, and a lot of unformatted text.

Title: كلودريك
Content: كلودريك او كلودريك قاتل الاهل ,( مات سنة 509) , كان ولى عهد و ابن الملك الفرانكى سيجابرت. معروف انه اللى قتل ابوه الملك سيجابرت الأعرج عشان يورثه بسرعة و يقعد على عرش ابوه , قتل ابوه بعد ما الملك الفرانكى كلوڤيس الاول , حليف ابوه القديم و المنافس له , اللى استغل جشعه و شجعه على قتل ابوه ووعده انه حيدعمه و يساعده اول ما يمسك الحكم. كلودريك بعد ما قتل ابوه , كلوڤيس قتله و اعن على العلن استنكاره و رفضه للجريمة دى و اعلن انه قتل كلودريك , عشان اللى يقتل ابوه ملعون ملهوش امان و مايستحقش يعيش , و انه انتقم لحليفه القديم سيجابرت . اهل مملكة سيجابرت و جيشه فرحوا ان كلوفيس اخد بحق ملكهم و انضموا لكلوفيس. و بكده قدر كلوڤيس بمكر و دهاء استغلال جشع كلودريك و انهى حكم عيلة سيجابرت على ايد كلودريك نفسه و بقى كلوڤيس ملك و حاكم الفرانكس الوحيد.

فرانكيين
ملوك فرانكس